[{"text_idx": "#000000", "text": "\u2013 Pa fath o gapel yw\u2019r Tabernacl felly?"}, {"text_idx": "#000002", "text": "Cynhelir oedfa Saesneg am 9.30 yn y bore, a\u2019r oedfa Gymraeg yn dilyn am 10.45. Bydd yr Ysgol Sul Gymraeg yn cyfarfod yr un pryd, a\u2019r sesiwn i\u2019r bobl ifanc yn digwydd am 5.00 pm. Rydym wedi bod trwy gyfnod o newid mawr yn ddiweddar gyda\u2019r aelodau yn cymryd llawer mwy o gyfrifoldeb am y gwasnaethau o Sul i Sul."}, {"text_idx": "#000003", "text": "Mae\u2019r Tabernacl yn rhan o grw\u0302p ehangach o eglwysi o dan yr enw Undeb yr Annibynwyr Cymraeg, ond i bob pwrpas rydym yn eglwys gydweithredol. Yn gyfreithiol, rydym yn gwmni elusennol gyda Bwrdd Cyfarwyddwyr, a\u2019r aelodau\u2019n cynrychioli\u2019r gwahanol elfennau o fewn yr eglwys. Ein bwriad yw ceisio rhoi lle i bawb o blith y gynulleidfa allu cynnig arweiniad. Mae gennym grwpiau gwahanol sy\u2019n gofalu am yr adeiladau, yr oedfaon, diogelu plant ac oedolion bregus, y wefan a nifer o bethau eraill."}, {"text_idx": "#000004", "text": "Er nad oes gweinidog amser-llawn, cyflogedig, wedi bod yn y Tabernacl ers degawdau, rydym yn ffodus i gael gwasanaeth y Parchg. D. Eirian Rees fel gweinidog anrhydeddus, ond mae\u2019r oedfaon a\u2019r sacramentau i gyd yng ngofal yr aelodau erbyn hyn."}, {"text_idx": "#000005", "text": "Dros beth ydym ni\u2019n sefyll?"}, {"text_idx": "#000006", "text": "Does dim rhestr o gredoau gyda ni, ond mae\u2019r aelodau wedi cytuno ar y datganiad canlynol: \u201cRydym yn gymuned o unigolion sydd wedi cyfamodi i barchu gwahaniaethau ac wedi ymrwymo yn wirfoddol i geisio tyfu gyda\u2019n gilydd mewn dealltwriaeth a gallu i ymarfer dysgeidiaeth ac ysbryd Iesu.\u201d"}, {"text_idx": "#000009", "text": "* cynnal ape\u0302l Cymorth Cristnogol yn yr ardal a chefnogi\u2019r gwaith drwy\u2019r flwyddyn"}, {"text_idx": "#000012", "text": "* cynlluniau cymunedol yn Lesotho"}, {"text_idx": "#000013", "text": "* cefnogi elusennau eraill yn lleol ac yn rhyngwladol."}, {"text_idx": "#000014", "text": "Mae gan bob pentref unigolion allweddol sy\u2019n cydlynu gofal dros deuluoedd ac unigolion pan fo\u2019r angen yn codi."}, {"text_idx": "#000015", "text": "Gwaith Ieuenctid ac Ysgol Sul"}, {"text_idx": "#000016", "text": "Mae nifer fawr o blant yn rhan o fywyd yr eglwys, a dros y deugain mlynedd diwethaf cynhaliwyd gwaith ieuenctid cyson hefyd. Mae ysbryd cymdeithasol da ymysg rhieni\u2019r ysgol Sul."}, {"text_idx": "#000017", "text": "Bydd grw\u0302p gwragedd/merched y capel yn cwrdd fel criw cymdeithasol a diwylliannol yn gyson, ac yn codi arian at elusennau lleol."}, {"text_idx": "#000018", "text": "Mae\u2019r Capel yn un o bartneriaid Cylch Cadwgan sy\u2019n cefnogi gweithgareddau llenyddol yn lleol."}, {"text_idx": "#000019", "text": "Cynhelir nosweithiau cymdeithasol yn achlysurol drwy\u2019r flwyddyn."}]